Прыкметным крокам на шляху зніжэння кошту будоўлі стала і развіццё ў арганізацыі ўласнай падсобнай гаспадаркі: цэха па вытворчасці жалезабетонных і сталярных вырабаў, драбільна-сартавальнага завода. Кольцамі ўсіх дыяметраў, перамычкамі, фундаментнымі блокамі забяспечваюць не толькі свае патрэбнасці, але рэалізуюць іншым арганізацыям і індывідуальным забудоўшчыкам. А за пяском і гравіем з драбільна-сартавальнага завода ўтвараецца нават чарга. У вялікіх аб’ёмах гэту прадукцыю бяруць Полацк і Наваполацк.